MAALISKUU 1979
Evakuointi. Pysykää sisätiloissa ja pitäkää ikkunat kiinni.
Näetkö unia?
Millaisia unia?
Three Mile Islandista.
NETFLIX-DOKUMENTTISARJA
Mietin tapahtumia vuosikausia jälkeenpäin.
Vielä 40 vuodenkin päästä muistot nostavat rumaa päätään.
Se oli ydinvoimapainajaisen ensimmäinen askel.
Ydinvoimalan toimintahäiriö nykyisessä Pennsylvaniassa.
Tunnelma Middletownissa on kireä.
Valtatiet ja puhelinlinjat ovat tukossa.
Three Mile Islandin onnettomuus vuonna 1979 -
oli historian pahin ydinonnettomuus Amerikan maaperällä.
Laitoksen viranomaisten mukaan onnettomuus ei ole vakava.
Suurelta yleisöltä haluttiin pimittää tietoa.
Tärkeät kysymykset jäivät vaille vastausta.
He halusivat peitellä asioita.
Kuinka paljon radioaktiivisuutta on jo vapautunut?
Pysykää sisätiloissa.
Sulkekaa ovet ja ikkunat.
Maailman pitää tietää, mitä Three Mile Islandissa tapahtui.
Entä mitä unissasi tapahtuu?
Ihmiset muuttavat pois ja liikennettä on kamalasti.
Sitten ihan yhtäkkiä -
se räjähti.
ATOMIPOMMI OSUU JAPANIIN
Kontollamme on valtava vastuu.
Rauhanomaisiin tarkoituksiin omistetut ydinvoimalaitokset.
Ydinenergia tekee ihmeitä -
tarjoten onnellisemman maailman koko ihmiskunnalle.
Onko kyseessä energian tulevaisuus vai puitteet ydinkatastrofille?
Three Mile Island oli lapsuudenkotiani vastapäätä.
MIDDLETOWNIN ASUKAS
Välissä oli vain vesi,
rautatiekiskot -
ja kaksikaistainen tie.
Laitos oli tavallaan yhteisön vakiokalustoa.
Middletownin alue sopi täydellisesti ydinvoimalalle.
YDINVOIMALAN OPERAATTORI
Täyttihän Susquehanna-joki laitoksen jäähdytystarpeet.
Ykkösyksikkö aloitti toimintansa vuonna 1974,
ja kakkosyksikkö otettiin kaupalliseen käyttöön joulukuussa 1978.
Three Mile Islandin kakkosreaktori lanseerattiin kolme kuukautta sitten.
Tornien rakentaminen edusti meille edistystä.
MIDDLETOWNIN ASUKAS
Olin tyytyväinen kotiäiti.
Pyöritin päivähoitoalan pienyritystä.
Mieheni työskenteli rautateillä.
Näin tornit keittiön ikkunasta.
En silti tiennyt mitään ydinvoimasta.
MIDDLETOWNIN ASUKAS
Ydinvoimalaitos on kuin iso teepannu.
Ydinpolttoaine ja ketjureaktio tuottavat lämpöä.
Lämpö muuttaa veden höyryksi ja höyry liikuttaa turbiineja.
Turbiinit tuottavat sähköä.
Ydinenergiaa mainostettiin vuolain sanoin.
Se toisi työpaikkoja ja olisi hullun halpaa.
Säteilyä tai vaaroja ei mietitty.
Ne eivät juolahtaneet mieleenikään.
Kaltaisemme yhteisöt kärsivät hiilen ja teräksen hiipumisesta.
Yhtäkkiä uusi teollisuus…
MIDDLETOWNIN ASUKAS
…tarjosi töitä ja kelpo palkkaa.
Kaasun puute vaikuttaa autonomistajiin ympäri maata.
Riippuvuus ulkomaisesta öljystä vaarantaa taloudellisen itsenäisyytemme.
Kansallisella tasolla ydinvoima vaikutti olevan vastaus.
Tämä on atomin voima ja lupaus.
Ydinvoimaloita markkinoitiin tulevaisuuden toivona.
Minua ydinvoimamyönteisempää ei ollutkaan.
Työskentelin voimalaitoksilla ympäri maata.
Päädyin Michiganiin, jonka voimala oli identtinen Three Mile Islandin kanssa.
Kaikki ydinvoimalat suunnitellaan pitämään reaktori viileänä.
Onnettomuuden sattuessa operaattori voi napata eväsrasiansa ja lähteä kotiin.
Laitos pysyy turvassa.
REAKTORISUOJAJÄRJESTELMÄ
Näin ollen alalla ajateltiin yleisesti,
ettei suuronnettomuus olisi mahdollinen.
Minä uskoin sen.
Mutta olin väärässä.
KELLO 4.00 28. MAALISKUUTA 1979
KAKKOSYKSIKÖN VALVOMO
Tiedän omasta kokemuksestani,
että aamuneljä on päivän huonoin mahdollinen aika.
On tuskaa pysyä hereillä, olipa kuinka omistautunut hyvänsä.
Operaattorit istuivat valvomossa autuaan tietämättöminä.
Ja sitten, pam.
Joka ikinen hälytys pärähti soimaan yhtä aikaa.
Turbiinivika, reaktori on poiskytketty.
Jäähdytysvesipumput käynnistettiin.
Operaattorit olivat aivan äimän käkenä.
Hätäsyöttövettä ei tule.
Kaverit sohivat sokkona yli tunnin.
Painemittari ilmoittaa sen olevan liian täynnä.
Tuohon aikaan reaktorin lämpötila vain kohosi,
vaikka vedenpinta osoitti astian olevan täynnä.
Sammuttakaa reaktorin jäähdytysvesipumput.
He päättivät sammuttaa pumpun, joka nosti veden tasoa.
Niin ei ollut.
Vettä ei koskaan suljeta sydämen ympäriltä.
Reaktori piti jäähdyttää.
He eivät ymmärtäneet tilannetta ja pelästyivät.
Puhelimeni soi aamuviiden pintaan.
Kakkosyksikkö oli suljettu.
SÄTEILYVALVOJA
Päivystyspäällikkö halusi minut heti paikalle.
Olin työskennellyt Three Mile Islandissa ykkösyksikön avaamisesta lähtien.
Kakkosyksikkö oli toiminut vasta kolmisen kuukautta.
En tiennyt, mitä voisin odottaa.
KLO 5.32
Operaattorit analysoivat valvonnassa virtausta, painetta ja lämpötilaa.
Yksi suurimmista huolenaiheista oli,
ettei järjestelmän läpi virrannut makeaa vettä.
Vesi ei virrannut sydämen poikki vaan seisoi ja kuumeni.
Lopulta päivystysvalvoja huomasi, että varoventtiili oli auki.
Se vuoti.
Ongelman syy löytyi.
Yhdessä vaiheessa varoventtiili aukesi paineen poistamiseksi.
Venttiili jämähti auki.
Vesi ei enää kiertänyt reaktorisydämessä.
Eikä vedenpinta saa missään olosuhteissa…
YDINFYYSIKKO
…laskea sydämen alle.
Tilanne voi helposti karata käsistä.
KELLO 5.58
Suljimme venttiilin ja keskityimme reaktoriin.
Se pysäytti vallitsevan tilanteen.
Mutta reaktori oli jo ylikuumentumassa.
Lämpötilan noustessa sydän sulaa -
ja luo itseään ylläpitävän ydinreaktion.
Se on erittäin radioaktiivinen ja hyvin vaarallinen.
Siinä vaiheessa oltiin täysin tuntemattomilla vesillä.
Lämpötilat nousivat kovaa vauhtia reaktorin paineastian sisällä.
Se viittasi mahdolliseen sydämen sulamisonnettomuuteen.
Kuulin järkyttävän kovan äänen laitokselta päin.
En ollut kuullut sellaista ennen.
Vartuin tässä talossa.
Bussipysäkki on tuolla ajotien kulmassa.
Laitos oli siis suoraan vastapäätä.
Kuusivuotiaana en käsittänyt sitä.
Kyselin vain, mikä ääni se oli ja mistä se johtui.
Minua rauhoiteltiin.
"Kaikki järjestyy."
Menin ulos odottamaan koulubussia.
Mutta minua pelotti.
En tiennyt yhtään, mitä kadun toisella puolella tapahtui.
KELLO 6.57
Juuri kun seurasin säteilyvalvontajärjestelmää,
kuulin yhtäkkiä säteilyhälytyksen.
KORKEA GAMMASÄTEILY
Marssin käytävää pitkin reaktorirakennukselle.
Kaksi teknikkoa tuli mukaani selvittämään, mitä oli tekeillä.
POLTTOAINEENKÄSITTELY 60 METRIÄ REAKTORIN SUOJARAKENNUKSESTA
Mikään ei suoraan viitannut säteilyn aiheuttajaksi.
Huomasin kuitenkin nopeasti mittarilukeman nousseen.
Yläpuolellamme kulkivat suojaamattomat näytelinjat -
kakkosyksikön reaktorijärjestelmästä.
Ne olivat hyvin radioaktiiviset.
Siinä hetkessä tajusin, että kakkosyksikössä oli vakava ongelma.
Jätimme alueen saman tien.
Yksi teknikoista juoksi tyhjentämään kakkosyksikön lisärakennuksen.
Minä ryntäsin toimistoon hakujärjestelmän kimppuun.
Polttoaine on loppumassa. Julistakaa hätätilanne.
KELLO 7.24
Täällä Mike Pinzac KBO:n uutishuoneesta.
Met-Ed-yhtiön virkamiehet sulkivat -
Three Mile Islandin ydinvoimalan kakkosyksikön tänä aamuna.
Turbiinijärjestelmässä tapahtui onnettomuus.
Viranomaisten mukaan väestölle ei koidu vaaraa -
ja tilanne on hallinnassa.
Olin yhä sängyssä, kun kuvernööri Thornburgh soitti.
Hän sanoi: "Critch, Three Mile Islandissa sattui hätätilanne."
LEHDISTÖSIHTEERI
Kysyin: "Mikä on Three Mile Island?"
Olimme aivan alussa.
THORNBERG KUVERNÖÖRIKSI
Virkaanastujaisista oli 72 päivää.
Tapahtuma oli melkoinen sokki.
Emme osanneet odottaa sellaista.
Noin kolmen tai neljän minuutin kohdalla…
Tietoa oli niukasti. Tiesimme vain häiriötilanteesta.
VARAKUVERNÖÖRI
Soittelimme Metropolitan Edison -yhtiöön, joka omisti reaktorin,
saadaksemme vastauksia.
Met-Edin mukaan tilanne oli yleisesti ottaen vakaa.
Kyseessä ei ollut mitään kovin vakavaa.
Emme saaneet paljoakaan irti. He olivat kuulemma tilanteen tasalla.
KELLO 10.55
Metropolitan Edison -yhtiö ilmoitti,
häiriötilanteesta Three Mile Islandin kakkosyksikössä.
Kaikki on hallinnassa.
Yleiselle terveydelle ja turvallisuudelle ei aiheutunut vaaraa.
Metropolitan Edison on tarkkaillut ilmaa laitoksen lähistöllä tiiviisti.
Säteilymäärät ovat pysyneet normaaleina.
Miten säteily määritettiin?
Mistä saastuneet ja turvalliset alueet tunnistaa?
Bill, vastaatko sinä? -No…
Kuka hän on?
…ympäristöviraston ydinteknikko.
Metropolitan Edison lähetti välittömästi väkeä laitoksen rajalle ja Goldsboroon.
Tuuli puhalsi sinne, joten lukemat otettiin sieltä.
Ennen tänne tuloa kuulin heidän havainneen -
pienen määrän radioaktiivista jodia maassa.
Että mitä? -Radioaktiivista jodia maassa.
Jodia?
Yllätyimme kaikki.
Se oli ensimmäinen hetki,
kun kukaan ilmoitti, että säteilyä oli vapautunut.
Olin aivan raivona.
Julistin juuri kaikille,
että Metropolitan Edisonin lausunto piti paikkansa.
Missä ovat ilmakehän valvonnasta vastaavat työntekijät?
Toimistossa valmiudessa.
Mikseivät he ole laitoksella? -Luotamme yhtiön instrumentointiin.
Olen hämilläni. Uskotteko mukisematta? -Kyllä.
Yhteisössä spekuloitiin.
Joillain naapureistamme oli poliisimonitoreja.
Naapurini Paula soitti ja kertoi, että huhuttiin -
onnettomuudesta ydinvoimalassa.
Kysyin, oliko hän varma.
Ettei vain olisi kyse väärinymmärryksestä.
Hän vastasi, että paikalle kutsuttiin poliisi ja ehkä palokuntakin.
Muksuni menivät kouluun.
Nuorimmaiseni oli pihalla leikkimässä.
Meille sanottiin, että kaikki oli hallinnassa.
Ja minä uskoin.
Ei ollut syytä epäillä.
Toimittajia alkoi virrata kyselemään kaikenlaista.
Aloin ihmetellä, mitä oikeasti oli meneillään.
Rolling Stonesta pyydettiin juttua Three Mile Islandin onnettomuudesta.
TOIMITTAJA
Olin aivan tohkeissani.
Olin 25-vuotias, ja se oli siihen aikaan iso tilaisuus.
Ihmiset olivat kauhuissaan ydinvoiman mahdollisista vaaroista.
Siinä vaiheessa puhuttiin paljon Kiina-ilmiöstä.
Se oli sen ajan hittielokuva, joka julkaistiin 12 päivää aiemmin.
Kiina-ilmiö.
Vain harvat tietävät, mitä se tarkoittaa,
ja he pelkäävät.
Nyt teattereissa kaikkialla.
Elokuvassa ennustettiin yhtäläisyyksiä Three Mile Islandin tapahtumiin.
Se oli aavemaista.
Onko turbiinissa vika? -On.
Elokuva kertoi ydinvoimalasta,
jossa onnettomuus aiheutti niin sanotun Kiina-ilmiön.
Jos se on totta, Kiina-ilmiö oli lähellä.
Mikä?
Jos sydän jostain syystä paljastuu,
polttoaineen lämpötila ylittää hetkessä sen sietorajan.
Sydän sulaa laitoksen lattian läpi teoreettisesti Kiinaan.
Oikeasti se räjähtää ilmakehään lähettäen radioaktiivisia pilviä.
Pennsylvanian kokoinen alue jää pysyvästi asumattomaksi.
Olimme kaikista paikoista Pennsylvaniassa ja ydinvoimalassa.
Se oli lähes käsittämätön sattuma.
Elokuva oli enteellinen.
Se toi ihmisten tietoisuuteen sydämen sulamisen käsitteen.
Konseptin siitä, että reaktori on mahdollisesti epävakaa.
Se oli aivan uusi juttu.
Kun Kiina-ilmiö ilmestyi,
ydinalalla protestoitiin kovaan ääneen, ettei sellaista voisi tapahtua.
Ja 12 päivän sisällä huomattiin, että kyllä muuten voi.
KELLO 13.50
Valvomossa kuului iso jysähdys.
Samalla paine nousi piikkinä suojarakennuksessa.
Se laski saman tien.
Syytä ei ymmärretty kovinkaan hyvin.
Ensimmäinen reaktio oli tarkistaa,
oliko suojarakennuksen laitteistossa vikaa.
Operaattorit tarkistivat ripeästi, että kaikki toimi normaalisti.
Siitä oli turha murehtia, joten he jatkoivat eteenpäin.
Seuraavan tunnin sisällä radioaktiivisuutta vapautui valvomoon.
Tilanne kävi aina vain huonommaksi.
Ihmisten piti käyttää maskeja, koska booripitoisuus oli noussut.
Valvomossa vallitsi kaaos.
Siinä kohtaa ainoa huolenaiheeni oli,
vapautuiko säteilyä siviilien joukkoon.
Vähänpä tiesimme.
Säteilyä on mitattu jopa 26 kilometrin päässä voimalalta.
Liittovaltion tutkijoiden mukaan tasot eivät uhkaa ihmisten terveyttä.
Huolena on, että pitoisuudet voimalan pohjoisportilla olisivat vaarallisia.
Miksi yhteisölle ilmoitettiin ongelmasta viiveellä?
VARAPÄÄJOHTAJA
Minusta viivettä ei ollut… -Välissä kului viisi tuntia.
En usko, että väestö oli missään kohtaa vaarassa aamutuntien aikana.
Näkemämme perusteella laitoksen turvallisuus on riittävä.
Käytämme herkkiä laitteita alueen säteilyn seuraamiseen.
Siinä vaiheessa mitään ei löytynyt.
Kokoonnuimme toimistooni -
Metropolitan Edisonin ja hra Herbeinin kanssa.
Se oli valaiseva kokous.
Kysyin, mitä oli meneillään.
Vastaus kuului, että säteilyä oli vapautunut.
"Miksei siitä kerrottu?"
Kukaan ei kuulemma kysynyt.
Olin kertakaikkisen mykistynyt.
Ihan kuin tilanne ei koskettaisi ketään yhtiön ulkopuolella.
Siitä lähtien oli selvää, etteivät he olleet luotettava tietolähde.
KELLO 16.34
Päivitys häiriötilanteesta Three Mile Islandin ydinvoimalassa.
Tilanne on monimutkaisempi kuin yhtiö uskotteli.
Met-Edin viranomaisten mukaan onnettomuus ei ole vakava.
He myöntävät silti, että säteilyä on vapautunut ympäristöön.
Mitä kuulitte tilanteen vaarallisuudesta?
MIDDLETOWNIN PORMESTARI
Yhtiö vakuutti, ettei huolenaihetta ollut.
Tyydyttikö vastaus? -Saanemme parempiakin vastauksia.
Näettekö tarvetta evakuoida alueen asukkaat?
Emme.
Kun palasin kotiin,
seurasimme televisiosta, mitä vastapäätä tapahtui.
Muistan heidän puhuneen säteilystä.
Radioaktiivista höyryä vapautui ilmakehään…
En ymmärtänyt sitä.
Minulle selitettiin, että se voisi olla vahingollista.
Perheemme ja koko elämämme oli siellä.
Halusimme oikeita vastauksia.
Halusimme tietää, mitä oli tulossa.
Monet kysymykset ovat vailla vastausta kuten vahingon syyt -
ja kauanko ydinreaktori on poissa käytöstä.
Syy selvitetään vasta, kun vaara on ohi.
Tärkeintä on laitoksen vakauttaminen, ettei tilanne pääse pahenemaan.
Valvomossa puettiin hengityssuojaimet hälytyksen ajaksi.
KELLO 20.00
Säteilymittausten perusteella vei tovin,
ennen kuin uskalsimme jättää hengityssuojaimet pois.
Suuntasimme tarmomme siihen,
että saisimme tilanteen vakautettua.
Oli selvää, että yksi tai useampi reaktorin jäähdytysvesipumppu -
oli saatava käyttöön.
Ne olivat tärkein keino saada vesi kiertämään sydämen läpi.
Olimme kuitenkin huolissamme siitä, että pumppu tuhoutuisi.
Käynnistys voisi aiheuttaa entistäkin enemmän vahinkoa.
Valvomo teki testin.
Pumppu käynnistettiin, jotta vesi virtasi sydämen läpi.
Valvomo huokaisi kuin yhdestä suusta,
kun paineet palasivat normaalille tasolleen.
Se oli ensimmäinen merkki vakaudesta.
Se periaatteessa pysäyttää sen hetkisen tuhon.
Yön mittaan työntekijät tutkivat ilmanäytteitä säteilyn varalta -
lähellä ydinvoimalan onnettomuuspaikkaa.
Eivätkö ilmanäytteet astian ulkopuolella olleet tappavia?
Eivät olleet. Valitettavasti pitää…
Pelkäätkö säteilyä? -En lainkaan. Minun pitää mennä.
Säteilytaso laitoksen ulkopuolella on pysynyt matalalla.
YHTIÖN JOHTAJA
Se ei ole vaarantanut alueen ihmisiä.
Muistakaa, että meillä on tässä maassa 72 toimivaa ydinreaktoria.
Osa on ollut toiminnassa vuodesta 1974.
Yksikään kansalaisista ei ole vahingoittunut.
Se on merkittävää.
Mikään ihmisen luoma teknologia tulen keksimisen jälkeen -
ei ole pystynyt samaan.
PÄIVÄ 2 29. MAALISKUUTA 1979
Menin laitokselle onnettomuusaamuna ja olin siellä yhä 30 tuntia myöhemmin.
KEMIANVALVOJA
Emme tienneet tarkkaan, missä kunnossa polttoaine oli.
Oliko sydän paljastunut tai vaurioitunut?
Siksi tarvitsimme boorinäytteen.
KELLO 8.30
Boori oli kriittistä primäärijärjestelmässä.
Boori kontrolloi reaktiota reaktoriastiassa.
Meidän piti varmistaa, että järjestelmässä oli tarpeeksi booria -
reaktorin sammuttamiseksi kokonaan.
Ketään ei pyydetty vapaaehtoiseksi.
Ed tarjoutui itse. Hän oli yksi teknikoistani.
Tärkeintä oli,
etteivät osallistujat altistuisi tarpeettomalle säteilylle.
Tiesimme ennalta, miten asia hoidetaan ja kuka tekee mitäkin.
Energiaa tai aikaa ei haaskattu.
He olivat oikeat ihmiset siihen hommaan.
KEMIAN LABORATORIO POLTTOAINEENKÄSITTELYRAKENNUS
Näimme keskeneräisiä raportteja ja kahvikuppeja pöydillä.
Voileivistä oli haukattu.
Se oli kuin maailmanlopun jäljiltä.
Osa säteilymittareista hälytti ja vaimensimme ne.
Annosnopeusmittarin viisari oli tapissa.
Se oli huolestuttavaa.
Kotiväki oli meistä riippuvaisia.
Päätimme napata näytteen mahdollisimman nopeasti.
Silloin saastuin pahasti.
Viikoittainen lukema saa olla 0,3 remiä.
Kun kulkulupani luettiin, lukema oli 2,8 remiä.
Melkein sata kertaa sallittua enemmän.
Olin suihkussa tunteja yrittäen päästä eroon saastumisesta.
Eikä se onnistunut kovin hyvin.
Olin yhä saastunut kotiin palatessani.
En koskenut lapsiini.
Mutta…
Anteeksi.
Voimme vain arvailla, kuinka paljolle hän altistui.
Hän ansaitsee taputuksen selkään.
Hän teki sen vapaaehtoisesti.
Näyte vahvisti, että booripitoisuus oli aivan liian alhainen.
Laitos ei ollut vakaassa tilassa.
Aiemmin tänään laitoksessa oli kuumaa ja radioaktiivista.
Miljoona kertaa tavallista radioaktiivisempaa.
Laitos ei jäähdy niin nopeasti kuin voisi normaalisti odottaa.
Se veti vakavaksi.
Tilanteen vaarallisuus alkoi selvitä.
Tiedot olivat myös pahasti ristiriidassa.
Tuntui uskomattomalta, että toimittajia virtasi pikkukaupunkiimme ympäri maailmaa.
Monet ajattelivat samoin kuin minäkin.
Meille ei kerrottu totuutta, ainakaan kokonaisuudessaan.
Toiseen päivään mennessä oli selvää, että lehdistötilaisuudet olivat sontaa.
Eikö Kiina-ilmiö siis ole mahdollinen?
Tarkoitan, ettei siihen ole mahdollisuutta kahden päivän tapahtumien perusteella.
Jokaisesta tuli siinä vaiheessa tutkiva journalisti.
Miksi yleisön pitäisi uskoa, ettei tällainen tule toistumaan?
Heidät haluttiin tilille.
Kauanko sydän oli paljaana?
Sitä emme tiedä.
Miten voitte vakavasti väittää, ettei pahempaa tilannetta voisi syntyä?
Kaikkeen ei ole takeita.
Ei ole takeita siitä, ettei meteoriitti osu sinuun huomenna.
Jos turvallisuusvikoja löytyy, kysykää NRC:ltä.
He varmistavat takuulla, että viat korjataan välittömästi -
tai laitos suljetaan.
YHDYSVALTAIN YDINSÄÄNTELYKOMISSIO
Three Mile Islandin onnettomuuden aikaan olin NRC:n pääkonttorilla Washingtonissa.
Ydinsääntelykomitean tehtävänä oli valvoa ydinvoima-alaa -
yleisen terveyden ja turvallisuuden takaamiseksi.
Ydinsääntelykomitea valvoo tilannetta Washingtonin päämajassaan.
Tiesimme säteilytasosta laitoksen ulkopuolella.
Mutta ensimmäisenä ja toisena päivänä erittäin vajavaisen viestinnän ketju,
joka toimitti alun alkaenkin hyvin vajavaista tietoa,
jätti ihmiset pimentoon.
Työntekijöiden mukaan säteilytaso ei ollut vaarallinen.
Kongressin jäsenet huolestuivat onnettomuudesta.
Herää kysymys, voisiko sama toistua heidän alueellaan.
Tänään pidettiin pikainen kuuleminen.
Tiesimme, että tilanne oli vakava.
Mutta mediamyllytyksessä -
tietoa ymmärrettiin ja käytettiin väärin.
Se voisi johtaa kaaokseen.
Kuinka lähellä sydämen sulaminen ja Kiina-ilmiö oli?
Olisiko niin voinut käydä?
En usko. Minusta emme olleet lähellekään.
Kaikki olivat nähneet Kiina-ilmiön.
Tilannetta vähäteltiin dramatisoituna.
Se irrotettiin todellisuudesta.
Keskitymme ydinvoimaan, joka lähestulkoon…
Pelko yhteisössä oli heidän mielestään turhaa.
NRC kertoi kongressin valiokunnalle, ettei yleisölle koitunut vakavaa vaaraa.
Se voisi olla paha tahra ydinvoima-alalle -
tulevaisuuden energiavaihtoehtona.
Carterin hallinnolla on suuret odotukset ydinvoimalle -
lisäenergian tuottajana tulevina vuosina.
Herääkin kysymys,
mitä tapahtuu atomin rauhanomaisemmalle käytölle.
KELLO 22.00
Olin iltakymmeneltä toimistossani, kun puhelu yhdistettiin.
Soittaja oli yksi NRC:n tarkastajista, jonka tapasin päivällä.
Hän sanoi soittavansa motellihuoneestaan.
"Älä käytä nimeäni. Haluan vinkata,
että olet saanut hieman harhaanjohtavan vaikutelman -
laitoksen tapahtumista.
Itse asiassa asiat ovat paljon huonommin kuin uskotellaan.
Vauriot reaktorisydämessä ovat paljon vakavampia -
ja seuraukset voivat olla hyvinkin pitkäkestoiset.
Kuukausia, ellei vuosia."
Sitten hän lopetti.
Se toimi kehikkona tuleville tapahtumille.
ALUE 1 LIIKKUVA LABORATORIO
Aloimme epäillä paikalla olleiden NRC:n edustajien rehellisyyttä.
PÄIVÄ 3 30. MAALISKUUTA 1979
Three Mile Islandin voimalassa -
Metropolitan Edisonin virkamiehet, operaattorit -
ja liittovaltion ydinsääntelykomissio -
kertovat säteilytason olevan äärimmäisen korkea laitoksen sisällä.
He vahvistavat, että radioaktiivisia kaasuja vapautuu jatkuvasti.
Läheisessä pakettiautossa -
tutkijat analysoivat säteilyä ilma-, vesi- ja kasvinäytteistä.
Nyt kolmen päivän jälkeen -
ympäristöön vapautuva säteily kasvoi kasvamistaan.
Ei paljon mutta huolestuttavasti.
Säteilytasot ydinvoimalan ulkopuolella -
ovat hammasröntgenin tasoa Pennsylvanian osavaltion virkamiesten mukaan.
Tämä tukee heidän päätöstään olla evakuoimatta lähiseutua.
NRC:n vastuulla oli antaa mahdollinen evakuointisuositus.
Yritimme miettiä, mikä olisi käännekohta -
tai merkittävä seikka, joka johtaisi evakuointiin.
Tein siinä vaiheessa analyysia ulkoisten päästötasoennusteiden pohjalta.
Keksin 1 200 milliremiä tunnissa, joka on jo erittäin korkea.
Jos tasot nousisivat niin ylös, evakuointi olisi ehkä perusteltua.
KELLO 8.01 40 KILOMETRIÄ JÄÄHDYTYSTORNIEN YLÄPUOLELLA
Se villiintyi.
Ylös!
Kaasupilvessä havaittiin jopa 1 200 milliremiä tunnissa.
Olin järkyttynyt.
Helikopteri raportoi 1 200 milliremiä tunnissa.
Koko huoneen tunnelma muuttui.
Met-Ed kiistää arviot, ettei reaktori olisi hallinnassa.
Washingtonin päämajassa keskusteltiin, olisiko syytä evakuointiin.
Evakuoinnissa jätetään kaupungit,
yritykset ja kodit suojattomiksi varkaille.
Ryöstömahdollisuudet olisivat valtavat.
Suunnitellussakin evakuoinnissa kuolee ihmisiä.
Lapsia inkubaattoreissa, vanhuksia hengityslaitteissa, vahinkoja.
Selvä. Raportin mukaan…
Evakuointi.
Hei, päällikkö.
Se oli vakava huolenaihe.
Meidän piti päättää, mitä kertoisimme julkisesti.
Pennsylvanian kuvernöörin toimistossa harkittiin tänään -
mahdollista lähes miljoonan ihmisen evakuointia Harrisburgissa,
lähistön kaupungeissa, kylissä ja maatiloilla.
Tuttuni soittelivat.
"Miksi olet yhä siellä? Lähde äkkiä."
Metropolitan Edisonin varapresidentti sanoo,
ettei asukkailla ole syytä huoleen.
Tuohduin siitä,
etten voinut tehdä informoituja päätöksiä tapahtuneen perusteella.
Kaikki, mitä rakastamme, on jäähdytystornien varjossa.
Ihmiset 16 kilometrin säteellä ydinvoimalalta -
odottavat valmiina mahdollista evakuointimääräystä.
Oli aavemaisen hiljaista.
Sitten tuli paloauto tai poliisiauto megafonin kanssa -
antamaan ristiriitaista tietoa.
Sulkekaa kaikki ikkunat ja ovet!
Tiilitalossa käskettiin pitää ikkunat auki.
Sitten tuli, että ikkunat kiinni.
Ihmiset saatiin hälytystilaan ja sitten heitä rauhoiteltiin.
Että pitää ehkä paeta, tai ei sittenkään.
Tällä hetkellä emme evakuoi.
He onnistuivat vain hämmentämään alueen asukkaita.
Tilanne on pahempi kuin uskotellaan. Tyypillisiä valheita.
Kaikki ydinvoimalat tulisi sulkea.
Entä jos he kertoisivat totuuden nyt?
Jotain he peittelevät.
Ja yhtäkkiä -
sireeni pärähti soimaan eikä sammunut.
Olimme aivan ulalla.
Silloin kuvernööri Thornburgh kysyi NRC:ltä pitäisikö väki evakuoida.
Hän puhuu ryhmälle…
Mutta ydinsääntelykomissiossa ei päästy sopuun siitä,
oliko päätös oikea vai ei.
Sanon nyt suoraan, ettei yksikään laitos ole ollut tässä kunnossa -
eikä yhtäkään laitosta ole testattu tai analysoitu tässä tilassa.
Minusta ihmiset pitää siirtää.
Minusta ei vielä…
He ovat valmiina ja heitä pelottaa.
Hallitus, NRC ja viranomaiset pelasivat venäläistä rulettia.
Ydinvoiman tulevaisuus ja miljoonien ihmisten elämä -
riippui reaktorin toimintakunnon varassa.
En tiedä, mitä suojelemme tässä kohtaa.
Ihmiset pitäisi jo siirtää.
Tekstitys: Katariina Uusitupa